السلام عليكم اخ ابو اندي الا الله يصبرك ويفرج همك ويريحك على القرار الصح
ثانيا هنا بالمنتدى اكو بعض الاخوة مفضل امريكا عن العراق حتى لو ينام عالرصيف لأن ممرتاح هنا بس يريد يسافر ويجي ويلكه مثل الموضوع الي انت هسه منزلة ويجي على غير موضوع يلكه شغل متوفر وراحة واستقرار وماشية الحمدلله والشكر بهيج حالة راح المعنويات تنزل والتفكير بالقلق يزيد ومتعرف شيصير ,,, زين اوك اني اجي وياك ,,, بس اريد اسأل سؤال يعني معقولة اصدقائي ال 27 شخص هناك بمختلف انواع الولايات ومناطقها من فقرها ومن غلاها ومن ناسها ومن طبيعتها ومن شغلها ومن كلشي معقولة كلهم ممرتاحين وديكلولي مرتاحين ومعقولة سياراتهم وشغلهم كلة كذب ومعقولة هم عافوا العز الي كانوا بي هنا مثل مراح نعوفة احنه ومتحملين المر هناك وساكتين والله ما ادري بعد ,,,,
يا اخوية ابو اندي العزيز اذا حبيت تسأل عن قرارك فنزل موضوع واسأل بيه هل الرجعة للعراق احسن من امريكا اذا كان الواحد ملاكي شغل ومديجيب راس ,,, مو تشرح كل الامور السلبية ونعوف الامور الايجابية الي الاف مؤلفة من العراقيين ديمرون بيهة وعايشيهة وممعقولة ساكتين على فدشي يضرهم او مينفعهم او يعرض عوائلهم للخطر ,,, ( هسه اني بعدني ممتريك صبحت بهيج موضوع يا الله )
وادعيلك من كل قلبي دعاء اليوم بهذا الشهر الفضيل ان يفرج همك ويريحك من كلشي ومتشوف الة كل الخير وهدي نفسك شوية واجري اتصالاتك وشوف بلكي تحصلك فدشي زين ,,, وانتظر من عندي كم يوم وادزلك موقع رابط لشغل زين وقريب عليك بس دزلي ولايتك والمدينة الكاعد بيهة انت ,,, وامانة عليك اي شي تحتاجه بأميركا او بالعراق اني برسم الخدمة وحاضر لأي شي واذا تحب ادزلك رقمي اذا احتاجيت شي ,,,
تحياتي الك اخوية العزيز ,,, وتمنياتي للكل بالسفر القريب